1. Transcription [F. 53v] Chalon Guy Gaultheron, prebstre, curé de Cuisel , a appellé par lui ou son procureur oudit parlement en adherant a certaines autres appellations ja emises en ceste partie a l’encontre de feu Jehan Pommier, de certaine garde donnée du bailli de Chalon de l’exploit executoire et empeschement que vouloit mectre en la cure dudit Cuisel par vertu de ladicte garde ung nommé Guillemot Clement de Charmoy, sergent de monseigneur le duc ; le tout a la requeste de messire Anthoine Borraiche, prebstre, curé de Fraingie ; et a impétré et relevé le XXVe jour de septembre oudit an. Dijon Thiebault Berthier, demorant a Auxonne, a appellé oudit Parlement de certain mandement donné de monseigneur le duc comme aussi de certaine delivrance et provision ou recierce que vouloir fere par vertu dudit mandement Odot Breloix sergent de monseigneur le duc ; le tout a la requeste de messire Guy de Rye, chevalier, seigneur de Neufblans ; et a impétré et relevé le darrain jour de septembre oudit an. Chalon Pierre Griffe de Saigey a appellé et relevé oudit Parlement de Saint Laurens de certain mandement donné de maistre Pierre Berbis, lieutenant de monseigneur le chancellier de Bourgogne, de l’exploit et executoire que vouloit fere par vertu d’icellui Huguenin le Ribouguet, sergent de monseigneur le duc ; le tout a la requeste de Kathelin Faroul, bourgeois de Cuiseaul , et du procureur de monseigneur le duc ou bailliage de Chalon ; et a impétré et relevé le IIIe jour d’octobre. Chalon Ledit Pierre Griffe a appellé oudit Parlement de certain mandement donné de Huguenin Parrussot, lieutenant de mondit seigneur le chancellier au siege de Chalon, de l’exploit et executoire que vouloit fere par vertu d’icellui Colin Martin, sergent de monseigneur le duc et Pierre Billot notaire publique. Et le tout a la requeste dudit Kathelin Faroul et dudit procureur de mondit seigneur ; et a impétré et relevé le IIIe jour d’octobre. [F. 54] Auxois Messire Thiebault du Plessis, chevalier, Joffroy du Plessis et Guillaume du Plessis, escuiers, par eulx ou leurs procureurs, ont appellé oudit parlement de Beaune de certain prejudice, appointements et reffuz et d’autres griefz a eulx faiz par Jehan Beaudin, lieutenant a Semur pour monseigneur le chancellier de Bourgogne ; le tout a la requeste de Girart de Mailley cestassavoir ( ?), tant en son nom comme procureur et aiant le bail, gouvernement et administration des corps et biens de Hugues et Antoine ses enffans, frere et sueur, de feu messire Jehan de Mailley, jadis chevalier et aiant cause d’iceulx enffans ; et ont impétré et relevé le VIIe jour d’octobre. Auxois [Dans la marge :] Sol(vit) II bl(ancos) Jehan Fournier, de Marcilley lès Mont saint Jehan , a appellé oudit parlement de certain adiournement a lui faiz ung nommé Jacquotin sergent de monseigneur le duc ou bailliage d’Auxois ; le tout a la requeste de Jehan Morelot, d’Alerey ; et a impétré et relevé le XIIIe jour d’octobre. Dijon Jehan Chamevet, prebstre, et Virart (?) Chameret son frere, demourant à Auxonne, ont appelé et relevé oudit parlement de Saint Laurent, par eulx ou leur procureur, de certain executoire, contrainte et prise de biens, et d’autres griefz a eulx faiz par Odot Chapuis alais Basaie, lui disant sergent du maieur dudit Auxonne ; le tout a la requeste de Huguenin Forchot, de Nuys ; et ont impetré le XVIe jour d’octobre. Chalon Thevenin Clergenet, de Demingney , a appelé oudit parlement de Beaune de certaine condempnation ou sentence et d’autres griefz a lui faiz par Estienne Thevenot et Guillaume Malagnin, eulx disant arbitres esleuz en ceste partie ; le tout a la requeste de Jehan Corney, dudit Demingney ; et a impétré le XVIIIe jour d’octobre.